Държавен вестник, бр. 81, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  81
(2) Неизразходваните средства за под-
помагане на храненето в края на годината 
остават в преходен остатък по бюджетите на 
училищата и детските градини при запазване 
на целевия им характер.
Чл. 16. (1) Общата подкрепа за личностно 
развитие на децата и учениците, осигурявана 
от детските градини и училища за дейностите 
съответно по чл. 178, ал. 1, т. 1 – 9 и т. 11 – 14 
ЗПУО, се финансира за сметка на:
1. средствата за издръжка на дейностите по 
възпитание и обучение на децата и учениците 
и за целодневна организация на учебния ден;
2. целеви средства от държавния бюджет;
3. европейски фондове и програми;
4. други приходи на училищата и детските 
градини.
(2) За дейности за обща подкрепа за личност- 
но развитие на децата и учениците, финанси-
рани от европейски фондове и програми, не 
се осигуряват средства от държавния бюджет.
Чл. 17. (1) Средствата от държавния бюджет 
за занимания по интереси, организирани от 
центровете за подкрепа за личностно разви-
тие, с изключение на центровете по чл. 49, 
ал. 3 и 4 ЗПУО, се предоставят въз основа на 
утвърдена годишна програма и норматив за 
изпълнението є, определен с акта по чл. 282, 
ал. 1 ЗПУО.
(2) Нормативът по ал. 1 се определя в го-
дишен размер в зависимост от броя на учени-
ците в дневна, самостоятелна, индивидуална 
и комбинирана форма на обучение, както и в 
дуална система на обучение в общината към 
1 януари на съответната година по данни 
от НЕИСПУО и от минимален брой часове 
преподавателска работа за учебна година 
съгласно приложение № 2.
(3) Със средствата по ал. 1 се финансират 
изцяло или частично разходите за персонал 
и за присъща издръжка за осъществяване на 
дейностите за занимания по интереси, вклю-
чени в годишната програма. 
Чл. 18. (1) Средствата по чл. 17, ал. 1 се 
предоставят на първостепенните разпоре-
дители с бюджет, финансиращи центровете 
за подкрепа за личностно развитие по § 18, 
ал. 1, т. 1 от преходните и заключителните 
разпоредби на ЗПУО. 
(2) Извън средствата от държавния бюджет 
заниманията по интереси, организирани в 
центровете по чл. 49, ал. 1, т. 1 ЗПУО, се фи-
нансират с допълнителни средства от бюджета 
на първостепенния разпоредител с бюджет 
или със собствени приходи на институцията.
Чл. 19. (1) На община с един център по § 18, 
ал. 1, т. 1 от преходните и заключителните 
разпоредби на ЗПУО, осигуряващ дейности 
за занимания по интереси, се предоставят 
средства в размер, определен с норматива 
по чл. 17, ал. 2. 
(2) За втори и следващ център по § 18, 
ал. 1, т. 1 от преходните и заключителните 
разпоредби на ЗПУО, финансирани от един 
първостепенен разпоредител с бюджет, се 
предоставят по 50 на сто от размера на нор-
матива по чл. 17, ал. 2. 
(3) Първостепенният разпоредител с бюджет 
разпределя получените средства от държав-
ния бюджет между центровете за подкрепа 
за личностно развитие, за които е получено 
финансиране по ал. 1 и 2, при условия и по 
ред, определени от него.
Чл. 20. (1) Годишната програма по чл. 17, 
ал. 1 се разработва от директора на центъра 
за подкрепа за личностно развитие за ка-
лендарна година и обхваща дейностите на 
институцията от две последователни учебни 
години, изпълнявани в периода от 1 януари 
до 31 декември на съответната година.
(2) Годишната програма се разработва в 
срок до 31 октомври на предходната календарна 
година по образец съгласно приложение № 3.
(3) Годишната програма се съгласува от 
първостепенния разпоредител с бюджет и се 
внася за утвърждаване в съответното регио-
нално управление на образованието в срок до 
1 декември на предходната календарна година.
(4) Началникът на регионалното управле-
ние на образованието утвърждава годишната 
програма на центъра за подкрепа за личностно 
развитие, когато отговаря на изискванията за 
минималния брой часове преподавателска рабо-
та за учебна година съгласно приложение № 2.
Чл. 21. (1) Регионалното управление на 
образованието изготвя обобщена информация 
за утвърдените годишни програми за цен-
тровете за подкрепа за личностно развитие, 
получаващи средства от държавния бюджет, 
по общини. 
(2) Информацията по ал. 1 се представя в 
Министерството на образованието и науката 
в срок до 20 декември на предходната година, 
за която се отнася. 
Чл. 22. (1) Отчитането на резултатите от 
изпълнението на годишните програми се 
извършва ежегодно от директорите на цен-
тровете за подкрепа за личностно развитие 
след приключване на календарната година с 
отчет по образец съгласно приложение № 4.
(2) Отчетът се съгласува от първостепен-
ния разпоредител с бюджет и се представя за 
утвърждаване от началника на съответното 
регионално управление на образованието в 
срок до 20 януари на следващата година.
Чл. 23. (1) Регионалното управление на 
образованието изготвя обобщен доклад за 
изпълнението на годишните програми на цен-
тровете за подкрепа за личностно развитие, 
получаващи средства от държавния бюджет, 
който се представя в Министерството на 
образованието и науката в срок до 31 януари 
на следващата година.